รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี เนื่องในวาระครบรอบ 75 ปีการเป็นสมาชิกสหประชาชาติของประเทศไทย
วันพุธที่ 15 ธันวาคม 2564
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวาระครบรอบ 75 ปีการเป็นสมาชิกสหประชาชาติของประเทศไทย
คําปราศรัยพลเอก ประยุทธ์ จันทร์โอชา นายกรัฐมนตรี เนื่องในวาระครบรอบ 75 ปีการเป็นสมาชิกสหประชาชาติของประเทศไทย
คําปราศรัย
พลเอก ประยุทธ์ จันทร์โอชา นายกรัฐมนตรี
เนื่องในวาระครบรอบ75ปีการเป็นสมาชิกสหประชาชาติของประเทศไทย
------------------------------
พี่น้องชาวไทยที่รัก
ผมมีความยินดีอย่างยิ่งที่ในวันนี้ ตรงกับวาระครบรอบ75ปี การเป็นสมาชิกสหประชาชาติของประเทศไทย ซึ่งไทยเข้าร่วมเป็นสมาชิกสหประชาชาติเมื่อวันที่15ธันวาคม2489ภายหลังจากสหประชาชาติก่อตั้งขึ้นในปี 2488โดยประเทศไทยเข้าร่วมเป็นสมาชิกในลําดับที่ 55
สหประชาชาติ ถือเป็นองค์การระหว่างประเทศที่มีความสําคัญที่สุดมีบทบาทสําคัญในการบรรเทาทุกข์ และแก้ไขปัญหาของประชาคมโลก จรรโลงสันติภาพและความมั่นคงปกป้องและส่งเสริมสิทธิมนุษยชน ตลอดจนดําเนินงานเพื่อการพัฒนาที่ยั่งยืน
ตลอดระยะเวลา75ปี การเป็นสมาชิกสหประชาชาติของไทย ผมภูมิใจเป็นอย่างยิ่งที่ไทยมีส่วนร่วมในภารกิจทั้ง3เสาหลักของสหประชาชาติอย่างแข็งขัน ได้แก่
- ด้านสันติภาพและความมั่นคงตั้งแต่ปี2501ไทยสนับสนุนภารกิจรักษาสันติภาพของสหประชาชาติอย่างต่อเนื่อง โดยส่งเจ้าหน้าที่ทหารและตํารวจ ทั้งชายและหญิงกว่า27,000คนเข้าร่วมปฏิบัติการรักษาสันติภาพ และภารกิจเพื่อสันติภาพอื่น ๆ ในภูมิภาคต่าง ๆ รวมกว่า 20 ภารกิจ ซึ่งปัจจุบัน ไทยส่งกองร้อยทหารช่างเข้าร่วมภารกิจรักษาสันติภาพณ สาธารณรัฐเซาท์ซูดาน
- ด้านสิทธิมนุษยชนไทยให้ความสําคัญกับการปกป้องและส่งเสริมสิทธิมนุษยชนมาโดยตลอด โดยไทยได้รับการยอมรับด้านการส่งเสริมสิทธิทางเศรษฐกิจ สังคม และวัฒนธรรม โดยเฉพาะกลุ่มเปราะบางต่าง ๆอาทิ เด็ก สตรี ผู้พิการ ผู้สูงอายุ และผู้โยกย้ายถิ่นฐาน โดยเฉพาะอย่างยิ่งในสถานการณ์โควิด-19ไทยได้รับการยอมรับว่าเป็นประเทศรายได้ระดับกลางที่ประสบความสําเร็จในการสร้างหลักประกันสุขภาพให้กับประชากรกลุ่มต่าง ๆ
-ด้านการพัฒนาในปี2558สหประชาชาติมีแผนขับเคลื่อนเป้าหมายการพัฒนาที่ยั่งยืนทั้ง17เป้าหมายหลัก เพื่อให้บรรลุผลภายในปี2573ดังนั้น เรามีเวลาเหลืออีกเพียง9ปี ที่จะเร่งดําเนินการเพื่อบรรลุเป้าหมายดังกล่าว โดยไทยน้อมนําหลักปรัชญาของเศรษฐกิจพอเพียง (Sufficiency Economy Philosophy) หรือSEPมาใช้เป็นแนวทางการดําเนินการเพื่อขับเคลื่อนการบรรลุSDGsเนื่องจากSEPมีความสอดรับเป็นเนื้อเดียวกับ SDGsที่มุ่งพัฒนาและสร้างความสมดุลในทุกมิติ ทั้งสังคม เศรษฐกิจสิ่งแวดล้อมและวัฒนธรรม ไทยยังได้นําหลักปรัชญาของเศรษฐกิจพอเพียงไปช่วยพัฒนาประเทศในภูมิภาคต่าง ๆ ทั้งในเอเชียและแอฟริกา นอกจากนั้นไทยมุ่งนําเสนอการสร้าง“ความสมดุลของสรรพสิ่ง”ในเวทีสหประชาชาติผ่านโมเดลเศรษฐกิจBCGที่เน้นการขับเคลื่อนเศรษฐกิจในสามมิติ ได้แก่เศรษฐกิจชีวภาพ เศรษฐกิจหมุนเวียน และเศรษฐกิจสีเขียว เพื่อต่อยอดSEPและนําไปสู่การบรรลุSDGsในโอกาส
ที่ประเทศไทยเป็นเจ้าภาพการประชุมเอเปคในปี2565ประเทศไทยจะชูโมเดลเศรษฐกิจBCG
เพื่อส่งเสริมการเติบโตในระยะยาวที่มีความยืดหยุ่น ครอบคลุม สมดุล และยั่งยืน
ผมยินดีเป็นอย่างยิ่งที่ประเทศไทยได้รับความไว้วางใจจากประชาคมระหว่างประเทศที่ยกให้ไทยเป็นศูนย์กลางขนาดใหญ่ของสํานักงานสหประชาชาติในภูมิภาคเอเชีย ซี่งไทยเป็นที่ตั้งของสํานักงานคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก หรือเอสแคป รวมทั้งหน่วยงานอื่น ๆ ของสหประชาชาติอีกกว่า40หน่วยงาน
ขณะเดียวกัน รัฐบาลไทยไม่หยุดนิ่งที่จะพัฒนาขีดความสามารถของบุคลากรของไทยในด้านการทูตพหุภาคีโดยการสนับสนุนคนไทยไปปฏิบัติงานหรือดํารงตําแหน่งสําคัญต่าง ๆ ในสหประชาชาติซึ่งถือเป็นโอกาสให้ประเทศไทยและคนไทยเป็นที่ยอมรับของนานาประเทศ
จากที่กล่าวมาข้างต้น จึงเห็นแล้วว่า การเป็นสมาชิกสหประชาชาติของประเทศไทยตลอดระยะเวลา 75 ปี มีความสําคัญอย่างยิ่งกับประเทศ เพราะโลกของเราในปัจจุบัน เป็นโลกที่ไร้พรมแดน ความเป็นอันหนึ่งอันเดียวกันของนานาประเทศ โดยมีสหประชาชาติเป็นศูนย์กลางของความร่วมมือจึงเป็นทางออกที่จะช่วยให้ทุกประเทศสามารถฝ่าฟันวิกฤติต่าง ๆ โดยเฉพาะความท้าทายรูปแบบใหม่ไปได้ในที่สุด
ซึ่งไทยพร้อมเป็นหุ้นส่วนความร่วมมือกับสหประชาชาติ และนานาประเทศเพื่อพลิกโฉมให้ความร่วมมือพหุภาคีภายใต้สหประชาชาติเป็นกลไกแห่งการขับเคลื่อนและการเปลี่ยนแปลงที่สามารถเสริมพลังให้โลกของเรากลับมาเข้มแข็งกว่าเดิม
พี่น้องชาวไทยที่รัก
ภารกิจของสหประชาชาติล้วนเกี่ยวข้องกับเราทุกคนและไม่ใช่เรื่องไกลตัวรัฐบาลพร้อมสนับสนุนให้ทุกภาคส่วน โดยเฉพาะเยาวชนคนรุ่นใหม่ ร่วมผนึกกําลังในการผลักดันให้ไทยคงบทบาทที่“เข้มแข็ง สร้างสรรค์ และต่อเนื่อง”สืบต่อไปได้ในเวทีสหประชาชาติและเวทีโลก
ขอบคุณครับ
*********************